
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Η από 19.4.2004 προηγούμενη γνωστοποίηση συγκέ¬ 
ντρωσης, σύμφωνα με το άρθρο 4β του Ν. 
703/1977, όπως ισχύει, των Εταιρειών Η&Β 1Λ/Α3ΑΘ 

Α<3 και ΒΡ ρΐο. 1 

Η από 2.7.2004 προηγούμενη γνωστοποίηση συγκέ¬ 
ντρωσης, σύμφωνα με το άρθρο 4β του Ν. 703/ 
1977, όπως ισχύει, των Εταιρειών ΧΑΛΥΒΟΥΡΓΙΑ 
ΘΕΣΣΑΛΙΑΣ ΑΝΩΝΥΜΟΣ ΣΙΔΗΡΟ ΒΙΟΜΗΧΑΝΙΚΗ 
ΚΑΙ ΕΜΠΟΡΙΚΗ ΕΤΑΙΡΙΑ και ΕΛΛΗΝΙΚΗ ΧΑΛΥ¬ 
ΒΟΥΡΓΙΑ ΑΝΩΝΥΜΟΣ ΕΤΑΙΡΙΑ. 2 


ΑΠΟΦΑΣΕΙ Σ 

(ΐ) 

Η από 19.4.2004 προηγούμενη γνωστοποίηση συγκέ¬ 
ντρωσης, σύμφωνα με το άρθρο 4β του Ν. 703/1977, 
όπως ισχύει, των Εταιρειών Η&Β ΪΛ/Α3ΑΘ ΑΘ και ΒΡ ρΐο. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

(ΑΠΟΦΑΣΗ 1 ΑΡΙΘΜ. 265/ΐν/2004) 

Συνεδρίασε στην αίθουσα Συνεδριάσεων του 1ου ορό¬ 
φου, του κτιρίου των Γραφείων της (Κότσικα ΙΑ & Πατη¬ 
σίων), την 1η Ιουλίου 2004, ημέρα Πέμπτη και ώρα 11.30 
με την εξής σύνθεση: 

Πρόεδρος: Σπυρίδων Ζησιμόπουλος 

Μέλη: Νικόλαος Γεράσιμος, 

Θεόδωρος Δεληγιαννάκης, 

Παναγιώτης Μαντζουράνης, 

Αντώνιος Μέγγουλης, κωλυομένου του τακτικού 
Κωνσταντίνου Ηλιόπουλου, 
Λεωνίδας Νικολούζος, 

Ιωάννης Κατσουλάκος και 
Χαρίσιος Ταγαράς 


Γ ραμματέας: Ηλιάνα Κούτρα, κωλυομένης της τακτικής 
Αλεξάνδρας-Μαρίας Ταραμπίκου. 

Θέμα της Συνεδριάσεως ήταν η από 19.4.2004 (αριθμ. 
πρωτ. 1988) προηγούμενη γνωστοποίηση συγκέντρω¬ 
σης, σύμφωνα με το άρθρο 4β του Ν. 703/1977, όπως 
ισχύει, της εξαγοράς από την εταιρία Η&Β ΪΛ/Α3ΑΘ ΑΘ 
του παγκόσμιου κλάδου των μειγμάτων καλωδίων του 
ομίλου «ΒΡ ρΐο» καθώς και του κλάδου των ειδικών προϊό¬ 
ντων του ομίλου στηνΝ. Αφρική, την Αυστραλία, τη Ν. Ζη¬ 
λανδία και τη Ν.Α. Ασία από τις θυγατρικές εταιρίες της 
ΒΡ ΕυόποαηΙε υκ ϋιΤΉίθά, ΒΡ 3ου10βιτι Αίποα (ρίγ) ϋπι- 
ίίθά, Βυιτηαίι ΘαείΓΟί ΑυείΓαΙία (ρίγ) ϋπιίίΘά και ΒΡ ΟίΙ 
(ΤάαίΙαηά) ϋπιίΙθά. 

Στη συνεδρίαση παρέστη η γνωστοποιούσα εταιρία 
Η&Β ΪΛ/Α3ΑΘ ΑΘ δια των πληρεξουσίων δικηγόρων της 
Παναγιώτη Μπερνίτσα και Μαρίνας Ανδρουλακάκη. 

Στην αρχή της συζητήσεως τον λόγο έλαβε ο αναπλη¬ 
ρωτής Γ ενικός Εισηγητής επίτης υποθέσεως, Απόστολος 
Ντάφλος, ο οποίος ανέπτυξε τη γραπτή εισήγηση της 
Γραμματείας και πρότεινε τα εξής: «τη μη απαγόρευση 
της από 19.4.2004 γνωστοποιηθείσας συγκέντρωσης των 
εταιριών “Η&Β \Λ/Α3ΑΘ ΑΘ” και “ΒΡ ρΐο” δεδομένου ότι 
δεν αναμένεται να περιορίσει σημαντικά τον ανταγωνισμό 
στη σχετική αγορά που αφορά.». 

Στην συνέχεια τον λόγο έλαβε ο πληρεξούσιος δικηγό¬ 
ρος της γνωστοποιούσας εταιρείας Παναγιώτης Μπερνί- 
τσας ο οποίος συντάχθηκε με την εισήγηση της Γ ραμμα¬ 
τείας, τις θέσεις αυτής, απάντησε σε ερωτήσεις που του 
υπέβαλε ο Πρόεδρος και τα Μέλη της Επιτροπής και ζή¬ 
τησε από την Επιτροπή την έγκριση της συγκέντρωσης. 

Κατόπιν αφού αποχώρησαν οι δικηγόροι της γνωστο¬ 
ποιούσας Εταιρείας, η Επιτροπή διασκέφτηκε και αφού 
έλαβε υπόψη τα στοιχεία του σχετικού φακέλου, την ει¬ 
σήγηση της Γ ραμματείας και τις απόψεις που διετύπωσε, 
προφορικώς, η ενδιαφερόμενη εταιρεία και την ενώπιον 
της Επιτροπής εν γένει συζήτηση της υποθέσεως, 

ΣΚΕΦΘΗΚΕ ΩΣ ΕΞΗΣ: 

1. Κατά το άρθρο 4 παρ.2 του Ν. 703/1977, συγκέντρω¬ 
ση πραγματοποιείται α) όταν συγχωνεύονται με κάθε τρό- 


1 Από την παρούσα απόφαση έχουν παραλειφθεί, σύμφωνα με το άρθρο 23 παρ.7 του Κανονισμού Λειτουργίας και Διαχείρισης της Επι¬ 
τροπής Ανταγωνισμού (ΦΕΚ 361/Β74.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη θέση των 
στοιχείων που έχουν παραλειφθεί υπάρχει η ένδειξη [...]. Όπου ήταν δυνατό τα στοιχεία που παραλείφθηκαν αντικαταστάθηκαν με ενδεικτι¬ 
κά ποσά και αριθμούς ή με γενικές περιγραφές (εντός [...]). 

πο δύο ή περισσότερες προηγουμένως ανεξάρτητες επι¬ 
χειρήσεις και β) όταν ένα ή περισσότερα πρόσωπα που 
ελέγχουν ήδη τουλάχιστον μία ή περισσότερες επιχειρή¬ 
σεις, αποκτούν άμεσα ή έμμεσα τον έλεγχο του συνόλου 
ή τμημάτων μιας ή περισσοτέρων άλλων επιχειρήσεων. 
Αντικείμενο του ελέγχου, όπως συνάγεται από τις διατά¬ 
ξεις της παρ. 3 του ιδίου άρθρου και από την παρ. 3 του 
άρθρου 4σττου Ν. 703/1977, μπορεί να είναι μία ή περισ¬ 
σότερες επιχειρήσεις οι οποίες αποκτούν νομική οντότη¬ 
τα ή τα περιουσιακά στοιχεία των εν λόγω επιχειρήσεων ή 
μέρος μόνον των περιουσιακών αυτών στοιχείων που 
αποτελούν επιχειρηματική δραστηριότητα, της οποίας 
μπορεί να προσδιορισθεί σαφώς ο κύ κλος εργασιών στην 
αγορά. 

Εξάλλου, κατάτο άρθρο 4β παρ.1 περ. ατού ως άνω νό¬ 
μου, κάθε συγκέντρωση επιχειρήσεων πρέπει να γνωστο¬ 
ποιείται στην Επιτροπή Ανταγωνισμού μέσα σε δέκα ερ¬ 
γάσιμες ημέρες από τη σύναψη της συμφωνίας ή τη δη¬ 
μοσίευση της προσφοράς ή ανταλλαγής ή την απόκτηση 
συμμετοχής που εξασφαλίζει τον έλεγχο της επιχείρη¬ 
σης, όταν με τη συγκέντρωση αποκτάται ή αυξάνεται με¬ 
ρίδιο αγοράς των προϊόντων ή των υπηρεσιών που αφο¬ 
ρά η συγκέντρωση, όπως αυτό ορίζεται στο άρθρο 4στ, 
που αντιπροσωπεύει στην ελληνική αγορά ή σε ένα σημα¬ 
ντικό, σε συνάρτηση με τα χαρακτηριστικά των προϊό¬ 
ντων ή των υπηρεσιών, τμήμα της, τουλάχιστον 35% του 
συνολικού κύκλου εργασιών που πραγματοποιείται με τα 
προϊόντα ή τις υπηρεσίες που θεωρούνται ομοειδή από 
τον καταναλωτή, λόγω των ιδιοτήτων, της τιμής τους και 
της χρήσης για την οποία προορίζονται. 

Από τις ανωτέρω διατάξεις σαφώς προκύπτει ότι στις 
προβλεπόμενες από αυτές ρυθμίσεις εμπίπτουν όλες 
ανεξαιρέτως οι συγκεντρώσεις αδιαφόρως του θεωρητι¬ 
κού χαρακτήρα τους ως καθέτων ή οριζοντίων ή διαγώ¬ 
νιων και του είδους των αγαθών ή υπηρεσιών που αφο¬ 
ρούν, καλυπτόμενης και κάθε περίπτωσης που δεν επέρ¬ 
χεται άθροιση μεριδίων. 

Στην προκειμένη περίπτωση, σύμφωνα μετηνεμπροθέ- 
σμως γνωστοποιηθείσα από 1.4.2004 σύμβαση αγορα¬ 
πωλησίας, που καταρτίσθηκε μεταξύ των νομίμων εκπρο- 
σώπωντης εταιρίας Η&Β \Λ/Α5ΑΟ, αφ’ ενός, και των εται¬ 
ρειών ΕυόποεηΙε υκ ΕίπιίΙθά, ΒΡ δουΙίΐΘΓΠ Αίποα (ρίγ) 
ΕίπιίΙθά, ΒυΓπΐΗό ΟθβΙιόΙ Αυ3ΐΓ3ϋ3 (ρίγ) ΕίπιίΙθά και ΒΡ ΟίΙ 
(Τίιαίίαπά) ΕίπιίΙθά, αφ’ ετέρου (εφεξής η Σύμβαση), η 
πρώτη εταιρεία Η&Β ΪΛ/Α3ΑΟ ΑΟ προτίθεται να εξαγορά¬ 
σει από τις δεύτερες, που είναι όλες έμμεσες θυγατρικές 
της ΒΡ ρίο (εφεξής οι θυγατρικές ΒΡ), τον κλάδο των μειγ¬ 
μάτων καλωδίων του ομίλου ΒΡ παγκοσμίως, καθώς και 
τον κλάδο παραγωγής, εμπορίας και χονδρικής πώλησης 
ειδικών προϊόντων του ομίλου που ασκούνται στη Νότιο 
Αφρική, την Αυστραλία, τη Νέα Ζηλανδία και την Νοτιοα¬ 
νατολική Ασία (εφεξής οι Επιχειρήσεις του ομίλου). Ειδι¬ 
κότερα, μέσω αυτής της συναλλαγής, η Η&Β \Λ/Α5Α<3 ΑΟ 
θα εξαγοράσει από τις θυγατρικές ΒΡ άλατα στοιχεία του 
ενεργητικού και ορισμένες ρητά αναφερόμενες στη Σύμ¬ 
βαση υποχρεώσεις των Επιχειρήσεων του ομίλου, απο¬ 
κτώντας έτσι τον πλήρη έλεγχο των επιχειρήσεων αυτών. 
Ιδιαίτερα δε όσον αφορά τον κλάδο των μειγμάτων καλω¬ 
δίων, η Η&Β \Λ/Α3ΑΟ ΑΟ θα εξαγοράσει από την Ευόπ- 
03ηΐ3 ΕΙΚ ΕίπιίΙθά, την μόνη από τις θυγατρικές ΒΡ που 
ασχολείται μετον κλάδο αυτό, τις δραστηριότητες, σε πα¬ 
γκόσμιο επίπεδο, παραγωγής, εμπορίας και χονδρικής 
πώλησης μειγμάτων, τα οποία χρησιμοποιούνται για το 


γέμισμα και την υδρομόνωση καλωδίων, που χρησιμοποι¬ 
ούνται στη συνέχεια στους τομείς των τηλεπικοινωνιών 
και της ενέργειας. 

Όπως έχει γίνει δεκτό από την Ευρωπαϊκή Επιτροπή, 
στο πλαίσιο της από 18.5.2000 απόφασής της σε σχέση 
με την προτεινόμενη τότε συγκέντρωση μεταξύ των ΒΡ 
Απιοοο και 035ΐΐΌί (ΟΟΜΡ/Μ.1891), τα μείγματα των κα¬ 
λωδίων αποτελούν μια χωριστή αγορά προϊόντων, η 
οποία δεν είναι δεκτική περαιτέρω υποδιαίρεσης. 

Τα μείγματα καλωδίων χρησιμοποιούνται για διάφορα 
καλώδια, περιλαμβανομένωντόσο των συμβατικών καλω¬ 
δίων ενέργειας, δηλ. καλωδίων τυλιγμένων σε χαρτί (επί¬ 
γεια και υποθαλάσσια) όσο καιτωντηλεπικοινωνιακών κα¬ 
λωδίων, δηλ. καλωδίων από χαλκό, καθώς και καλωδίων 
οπτικών ινών. Τα μείγματα καλωδίων χρησιμοποιούνται 
κυρίως από τους κατασκευαστές καλωδίων, για να προσ- 
δώσουν αντίσταση στο νερό στα καλώδιά τους. Σε σχέση 
με τα καλώδια ενέργειας και τα καλώδια οπτικών ινών, 
αντίστοιχα, τα μείγματα καλωδίων μπορούν να έχουν μία 
πρόσθετη λειτουργία. Ενεργούν ως ηλεκτρικός μονωτής 
στα καλώδια ενέργειας και απορροφούν τους κραδα¬ 
σμούς στα καλώδια οπτικών ινών. Ως προς τη σύνθεσή 
τους, τα μείγματα καλωδίων θα μπορούσαν να διακρι- 
θούν σε “μείγματα με βάση ΡΙΒ”, “μείγματα ορυκτής βά¬ 
σης” και “θιξοτροπικές γέλες”. 

Οι θιξοτροπικές γέλες χρησιμοποιούνται για το γέμισμα 
των καλωδίων οπτικών ινών. Τα μείγματα με βάση ΡΙΒ και 
ορυκτά χρησιμοποιούνται γενικά στα συμβατικά καλώδια 
που χρησιμοποιούνται στον ενεργειακό τομέα, ενώ χρη¬ 
σιμοποιούνται επίσης ως υδρομονωτές και γύρω από το 
εξωτερικό τμήμα (περιτύλιγμα) των καλωδίων οπτικών 
ινών. 

Τα μείγματα ΡΙΒ παράγονται κυρίως από το ΡΙΒ (μέχρι 
90% της σύνθεσης) και από κερί. Τα κεριά που χρησιμο¬ 
ποιούνται είναι συνήθως κεριά πολυαιθυλενίου, πολυ- 
προπυλενίου ή ΡιξοΕιθγ-Τ Γορεοά. Τ α μείγματα ορυκτής βά¬ 
σης είναι συνδυασμοί ορυκτελαίου, 3ΐ3θΚ \λ/3χ και, σε με¬ 
ρικές περιπτώσεις, ΡΙΒ ή μερικές φορές είναι απλό 
ορυκτέλαιο. 

Οι ιδιότητες ποικίλλουν σε όλα τα μείγματα και τα μείγ¬ 
ματα με ορυκτή βάση μπορεί να περιέχουν για παράδειγ¬ 
μα μέχρι 90% ορυκτελαίου ή 3ΐ3θΙ< ννβχ. Αντιοξειδωτικά 
προστίθενται συνήθως σε όλες τις συνθέσεις και συμπο- 
λυμερή περιλαμβάνονται μερικές φορές ως ενισχυτικό 
για την αύξηση του ιξώδους. Οι θιξοτροπικές γέλες απο¬ 
τελούνται από έλαιο, συνήθως πολυαλφαολεφίνη ή ορυ¬ 
κτέλαιο και, μερικές φορές, ΡΙΒ και πηκτικό. 

Εντούτοις, επειδή μείγματα με βάση ΡΙΒ ή ορυκτό μπο¬ 
ρούν να χρησιμοποιηθούν για την παραγωγή καλωδίων 
(ρεύματος ή τηλεπικοινωνιών) και χρησιμοποιούνται και 
ως θιξοτροπικές γέλες σε καλώδια οπτικών ινών, τα μείγ¬ 
ματα καλωδίων με βάση ΡΙΒ και ορυκτά και οι θιξοτροπι- 
κές γέλες αποτελούν ενιαία αγορά, η οποία και αποτελεί, 
στην υπό κρίση υπόθεση, τη σχετική αγορά προϊόντων. 

Εξάλλου, από τα στοιχεία που συγκέντρωσε η Γραμμα- 
τεία και από την ενώπιον της Επιτροπής συζήτηση της 
υποθέσεως, προέκυψαντα ακόλουθα: 

Η αγοράστρια Η&Β ΪΛ/Α3ΑΟ ΑΟ είναι Εταιρεία που έχει 
συσταθεί κατά το γερμανικό δίκαιο. Η Εταιρεία και οι θυ¬ 
γατρικές της εταιρείες δραστηριοποιούνται στην ανά¬ 
πτυξη και παραγωγή ειδικών χημικών και φαρμακευτικών 
προϊόντων, στην παραγωγή πλαστικών ακρίβειας και 
στην παραγωγή βιομηχανικών εκρηκτικών, ήτοι σε τομείς 

μη σχετικούς με την παραγωγή μειγμάτων καλωδίων. Πο¬ 
σοστό περίπου 42% επί του μετοχικού της κεφαλαίου κα¬ 
τέχει, μέσω εξ’ ολοκλήρου θυγατρικών εταιρειών της, η 
εταιρεία Ηαπεθη & ΒοεθπΙάαΙ ΚΟ, η οποία, λόγω της ευ- 
ρείας διασποράς που παρουσιάζει το υπόλοιπο μετοχικό 
κεφάλαιο της Η&Β \Λ/Α3ΑΟ ΑΟ είναι πιθανό, ανάλογα με 
τον αριθμό των μετοχών που εκπροσωπούνται σε οποια¬ 
δήποτε γενική συνέλευση των μετόχων της Η&Β ΪΛ/Α3ΑΟ 
ΑΟ να είναι σε θέση να καθορίσει τις αποφάσεις αυτής και 
η οποία, όμως, επίσης δεν ασχολείται, η ίδια ή κάποια από 
τις θυγατρικές της, με την παραγωγή ή εμπορία μειγμά¬ 
των καλωδίων, στην Ελλάδα ή αλλού. 

Από την άλλη πλευρά, η ΒΡ ρΐο (ΒπΐίεΙι ΡβίΓοΙθυπι Οοπι- 
ραηγ), η οποία στην παρούσα συναλλαγή ενεργεί μέσω 
των προαναφερθεισών θυγατρικών εταιρειών της, είναι 
εταιρεία συμμετοχών που έχει συσταθεί κατά το βρετανι¬ 
κό δίκαιο και δραστηριοποιείται διεθνώς σε διάφορους 
επιχειρηματικούς τομείς, όπως ο τομέας έρευνας και πα¬ 
ραγωγής υδρογονανθράκων, ο τομέας διύλισης και μάρ¬ 
κετινγκ πετρελαιοειδών, ο τομέας πετροχημικών, στον 
οποίο περιλαμβάνεται και η επιχείρηση μειγμάτων καλω- 
δίωντου Ομίλου, κ.ά. Στην Ελλάδα, η ΒΡ ασχολείται μέσω 
θυγατρικών εταιρειών της κυρίως με την πώληση πετρε¬ 
λαιοειδών, καθώς και με τη διανομή μειγμάτων καλωδίων 
μέσω απ’ ευθείας πωλήσεων που πραγματοποιούνται 
από εταιρείες του ομίλου εκτός Ελλάδος και ειδικότερα 
μέσω της ΒΡΟΙοόαΙ ΒροοίαΙ ΡΐΌάυοΙε και, πριν από το 
2003, της ΒΡ ΟύθΠΉοαΙε. 

Στα τελευταία αυτά προϊόντα (μείγματα καλωδίων), που 
όπως προαναφέρθηκε αποτελούν στην προκειμένη περί¬ 
πτωση τη σχετική αγορά προϊόντων, εκτεινόμενη γεω- 
γραφικώς σε όλη την ελληνική Επικράτεια, το μερίδιο της 
ΒΡ ανήλθε κατά το έτος 2003 σε περίπου 75% του συνο¬ 
λικού κύκλου εργασιών με βάση υπολογισμού τον όγκο 
των πωλήσεων (187 τόνοι) και σε περίπου 62% με βάση 
την αξία των πωλήσεων (136.000 ευρώ), ενώ τα υπόλοιπα 
ποσοστά καλύπτονται κυρίως από την αμερικανικών συμ¬ 
φερόντων εταιρεία ΟΒΟΜΡΤΟΝ ΟΟΒΡΟΒΑΤΙΟΝ,που κα¬ 
τέχει μερίδιο περίπου 18%. Στον εν λόγω κλάδο κατα¬ 
σκευής και εμπορίας μειγμάτων καλωδίων δεν δραστη¬ 
ριοποιείται η αγοράστρια εταιρεία, η ίδια ή μέσω 
θυγατρικών της εταιρειών, όπως προαναφέρθηκε. 

Από τα ανωτέρω προκύπτει, ότι η προκειμένη συναλλα¬ 
γή αποτελεί οριζόντια συγκέντρωση επιχειρήσεων κατά 
την έννοια του άρθρου 4 παρ. 2 περ. α'του Ν. 703/1977, 
αφού με την ολοκλήρωσή της η Η&Β ΪΛ/Α3ΑΟ ΑΟ αποκτά 
πλήρως τον κλάδο μειγμάτων καλωδίων του ομίλου ΒΡ 
παγκοσμίως καθώς και τον κλάδο ειδικών προϊόντων του 
ομίλου στη Ν. Αφρική, την Αυστραλία, τη Νέα Ζηλανδία 
και τη Ν.Α. Ασία, υπόκειται δε υποχρεωτικά σε προηγού¬ 
μενη γνωστοποίηση, σύμφωνα με την διάταξη του άρ¬ 
θρου 4βπαρ.1 του ίδιου νόμου, δεδομένου ότιπληρούται 
το κριτήριο του μεριδίου αγοράς που η διάταξη αυτή θέ¬ 
τει, αφού το μερίδιο αυτό της ΒΡ στην εθνική σχετική αγο¬ 
ρά μειγμάτων καλωδίων υπερβαίνει το ελάχιστο όριο του 
35% που η διάταξη ορίζει. 

2. Κατά το άρθρο 4γπαρ.1 του Ν. 703/1977, με απόφα¬ 
ση της Επιτροπής Ανταγωνισμού απαγορεύεται κάθε συ¬ 
γκέντρωση επιχειρήσεων, που υπόκειται σε προηγούμε¬ 
νη γνωστοποίηση και η οποία μπορεί να περιορίσει σημα¬ 
ντικά τον ανταγωνισμό στην εθνική αγορά ή σε ένα 
σημαντικό σε συνάρτηση με τα χαρακτηριστικά των προϊ¬ 
όντων ή των υπηρεσιών τμήμα της και ιδίως με τη δημι¬ 


ουργία ή ενίσχυση δεσπόζουσας θέσης. Σύμφωνα δε με 
την παρ.2 του ίδιου άρθρου, για την εκτίμηση της δυνα¬ 
τότητας μιας συγκέντρωσης να περιορίσει σημαντικά τον 
ανταγωνισμό υπό την έννοια της παρ. 1, λαμβάνονται 
υπόψη ιδιαίτερα η διάρθρωση των σχετικών αγορών, ο 
πραγματικός ή δυνητικός ανταγωνισμός εκ μέρους επι¬ 
χειρήσεων εγκατεστημένων εντός ή εκτός Ελλάδος, η 
ύπαρξη νομικών ή πραγματικών εμποδίων εισόδου στην 
αγορά, η θέση των ενδιαφερομένων επιχειρήσεων στην 
αγορά και η χρηματοδοτική και οικονομική δύναμή τους, 
οι δυνατότητες επιλογής των προμηθευτών και των χρη¬ 
στών από τις επιχειρήσεις και από άλλες ανταγωνιστικές 
ή δυνητικά ανταγωνιστικές επιχειρήσεις, η πρόσβασή 
τους στις πηγές εφοδιασμού ή στις αγορές διαθέσηςτων 
προϊόντων κ.λπ. 

Στην προκειμένη περίπτωση, από τα αυτά ως άνω στοι¬ 
χεία προέκυψε, ότι η εξεταζόμενη συγκέντρωση δεν θα 
επιφέρει περιορισμό του ανταγωνισμού στην εθνική αγο¬ 
ρά ούτε πρόκειται να οδηγήσει στη δημιουργία ή ενίσχυ¬ 
ση δεσπόζουσας θέσης, δεδομένου ότι στην ελληνική 
αγορά η ΒΡ έχει ήδη δεσπόζουσα θέση στην αγορά μειγ¬ 
μάτων καλωδίων, λόγω μεριδίου 75% αλλά και του γεγο¬ 
νότος ότι πρόκειται για πολυεθνικό όμιλο με μεγάλη οικο¬ 
νομική δύναμη, η δε εταιρεία Η&Β ΪΛ/Α3ΑΟ ΑΟ θα απο¬ 
κτήσει απλώς την επιχείρηση του ομίλου ΒΡ στον κλάδο 
μειγμάτων καλωδίων, χωρίς αύξηση του μεριδίου αγο¬ 
ράς. Η εξαγορά αυτή δηλαδή ουσιαστικά θα έχει ως απο¬ 
τέλεσμα την έξοδο της ΒΡ από τη συγκεκριμένη αγορά 
και την είσοδο ενός νέου παίκτη που δεν δραστηριοποιεί¬ 
ται σε καμία παρόμοια αγορά και, συνεπώς, η διάρθρωση 
της αγοράς δεν αναμένεται να μεταβληθεί ουσιαστικά. 
Δεν εκτιμάται, επίσης, ότι η δεσπόζουσα θέση στην αγο¬ 
ρά μειγμάτων καλωδίων που είχε η ΒΡ πριν από την εξα¬ 
γορά θα ενισχυθεί μετά από αυτήν, αφού ο αγοραστής 
Η&Β ΪΛ/Α3ΑΟ ΑΟ δεν προέκυψε ότι κατέχει κάποιο ιδιαί¬ 
τερο τεχνολογικό ή οικονομικό πλεονέκτημα σε σχέση με 
τη ΒΡ, ενώ, επί πλέον, είναι εύκολη η είσοδος στην εθνική 
αγορά νέων ανταγωνιστών, για την οποία δεν υφίστανται 
νομικοί ή άλλοι περιορισμοί ούτε υπάρχει δυσκολία πρό¬ 
σβασης στις πηγές εφοδιασμού ή στις αγορές διάθεσης 
του προϊόντος και, τέλος, η οικονομική δύναμη της εξα- 
γοράζουσας εταιρείας, καθώς και άλλων ανταγωνιστών 
που δραστηριοποιούνται διεθνώς στη σχετική αγορά, 
όπως ο όμιλος ΡυοΙτε και ο όμιλος Ηθπ1<θΙ, είναι ισχυρή. 

Από αυτά παρέπεται, ότι δεν συντρέχει νόμιμη περί¬ 
πτωση για την απαγόρευση της εξεταζόμενης συγκέ¬ 
ντρωσης. 

3. Κατά το άρθρο 4δπαρ.5εδ. δεύτεροτου Ν. 703/1977, 
η μη απαγορευτική για την πραγματοποίηση της συγκέ¬ 
ντρωσης απόφαση της Επιτροπής Ανταγωνισμού, καλύ¬ 
πτει επίσης τους περιορισμούς που συνδέονται άμεσα με 
την πραγματοποίηση της συγκέντρωσης και είναι απα¬ 
ραίτητοι για αυτήν. 

Στην υπό κρίση υπόθεση, οι πωλητές με τον όρο 8.5.1 
της Σύμβασης ανέλαβαν υποχρέωση να φροντίσουν ώστε 
όλα τα μέλη του ομίλου: 

α) Με την επιφύλαξη των εξαιρέσεων που προβλέπονται 
στη Σύμβαση, για περίοδο τριών ετών από την ολοκλήρω¬ 
ση της συναλλαγής δεν θα δραστηριοποιηθούν κατά 
οποιοδήποτε τρόπο στην παραγωγή, την εμπορία και τη 
χονδρική πώληση όλων των προϊόντων που παράγονται, 
διατίθενται ή πωλούνται σήμερα στο πλαίσιο των εξαγο¬ 
ραζόμενων επιχειρηματικών κλάδων στο Ηνωμένο Βασί- 

λείο, το Βέλγιο, τη Σουηδία, τη Γαλλία, την Ισπανία, την 
Αυστραλία, τη Ν. Ζηλανδία, τη Ν. Αφρική, τις Η.Π.Α, την 
Ταϋλάνδη,τοΧονγκ Κονγκ,τη Μαλαισίακαιτην Κίνα. Επο¬ 
μένως ο περιορισμός αυτός δεν αφορά την Ελλάδα. 

β) Για περίοδο τριών ετών μετά την ολοκλήρωση της συ¬ 
ναλλαγής, δεν θα ζητήσουν ούτε θα προσπαθήσουν να 
αποσπάσουν από οποιοδήποτε μέλος του ομίλου του 
αγοραστή οποιοδήποτε πρόσωπο που κατά την υπογρα¬ 
φή της Σύμβασης είναι ή εντός των τελευταίων έξι μηνών 
πριν από αυτήν υπήρξε ανώτερος υπάλληλος απασχο¬ 
λούμενος στις εξαγοραζόμενες επιχειρήσεις. 

γ) Γ ια περίοδο δύο ετών μετά την ολοκλήρωση της συ¬ 
ναλλαγής, δεν θα αναζητήσουν ως πελάτη, σε ανταγωνι¬ 
σμό και εις βάρος των εξαγοραζομένων επιχειρήσεων ει¬ 
δικών προϊόντων, όπως ασκούνται σήμερα, οποιοδήποτε 
πρόσωπο, επιχείρηση ή εταιρεία που κατά την περίοδο 
ενός έτους πριν από την ολοκλήρωσή της συναλλαγής 
υπήρξε ουσιωδώς σημαντικός πελάτης των ως άνω επι¬ 
χειρήσεων, ούτε θα παροτρύνουν ενεργητικά οποιοδή- 
ποτε πρόσωπο, επιχείρηση ή εταιρεία, που κατά την αυτή 
χρονική περίοδο υπήρξε ουσιωδώς σημαντικός προμη¬ 
θευτής των εξαγοραζομένων επιχειρήσεων να διακόψει 
την προμήθεια αυτή. 

Τέλος, σύμφωνα με τους όρους 13.2.2 και 13.2.4 της 
Σύμβασης, για περίοδο πέντε ετών μετά την ολοκλήρωση 
της συναλλαγής, τα συμβαλλόμενα μέρη συμφωνούν να 
τηρήσουν εμπιστευτικές, όλες τις πληροφορίες που 
έχουν σχέση με τη Σύμβαση (και οποιαδήποτε άλλη σύμ¬ 
βαση συνήφθη δυνάμει αυτής), καθώς και τις σχετικές με 
τη Σύμβαση διαπραγματεύσεις. Επίσης, θα τηρήσουν 
εμπιστευτικές και θα φροντίσουν ώστε όλα τα μέλη των 
ομίλων τους να τηρήσουν εμπιστευτικές οποιεσδήποτε 
πληροφορίες που αφορούν τις επιχειρηματικές, οικονο¬ 
μικές ή άλλες υποθέσεις του ομίλου του ετέρου συμβαλ- 
λομένου μέρους, συμπεριλαμβανομένων των μελλοντι¬ 
κών σχεδίων και στόχωντου. 

Η Επιτροπή, λαμβάνοντας υπόψη το αντικείμενο των 
άνω περιορισμών, τη διάρκειά τους, το γεωγραφικό πεδίο 
εφαρμογής τους και τα πρόσωπα που συνδέονται με αυ¬ 
τούς καθώς και το γεγονός ότι για να μπορέσει ο αγορα¬ 
στής μιας επιχείρησης ή τμήματός της να επωφεληθεί 
πλήρως από την αξία των μεταβιβαζόμενων περιουσια¬ 
κών στοιχείων πρέπει να απολαύει κάποιας προστασίας 
από τον ανταγωνισμό του πωλητή, η οποία θα του επιτρέ¬ 
ψει να εξασφαλίσει την αφοσίωση της πελατείας και να 
αφομοιώσει και αξιοποιήσει την τεχνογνωσία που απο¬ 
κτά, κρίνει ότι οι εν λόγω περιορισμοί του ανταγωνισμού 
που περιλαμβάνονται στη Σύμβαση, συνδέονται άμεσα με 
το αντικείμενο της συγκέντρωσης και είναι απαραίτητοι 
για την πραγματοποίησή της. 

4. Μεταξύ των συμβαλλομένων, μετά την ολοκλήρωσή 
της συναλλαγής, θα υπάρξει συνεργασία στην αγορά των 
μειγμάτων καλωδίων, αφορούσα στην προμήθεια, βάσει 
σύμβασης πενταετούς διάρκειας, εκ μέρους του ομίλου 
ΒΡ στην Η&Η ΪΛ/Α3ΑΘ ΑΘ του συστατικού «πολυ-ισοβου- 
τένιο» (Ρ1Β), πρώτης ύλης χρησιμοποιούμενης όπως 
προαναφέρθηκε για την παραγωγή μειγμάτων καλωδίων, 
που αγοράζει η θυγατρική της πωλήτριας ΒΡ ΟάθπιίοαΙε 


από τη γαλλική εταιρεία Ι_3 γθζ 3 και θα διατίθεται στην 
Η&Ρ ΪΛ/Α3ΑΘ ΑΟ στην εκάστοτε καθοριζόμενη τιμή του 
προϊόντος στην αγορά. 

Η συμφωνία αυτή, αποτελούσα μέρος της όλης εξαγο¬ 
ράς, εκτιμάται ότι δεν επηρεάζει αισθητά τον ανταγωνι¬ 
σμό και, επομένως, δεν εμπίπτει στην απαγόρευση του 
άρθρου 1 του Ν. 703/1977. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή αποφαίνεται, ότι δεν συντρέχει νόμιμος λό¬ 
γος απαγόρευσης της από 19.4.2004 γνωστοποιηθείσας 
συγκέντρωσης, η οποία αφορά την εξαγορά, από την 
εταιρεία Η&Β ΪΛ/Α3ΑΘ ΑΟ του παγκόσμιου κλάδου των 
μειγμάτων καλωδίων του ομίλου «ΒΡ ρΐο» καθώς και του 
κλάδου των ειδικών προϊόντων του ομίλου στην Ν.Αφρι¬ 
κή, την Αυστραλία, τη Ν. Ζηλανδία και τη Ν.Α. Ασία από τις 
θυγατρικές Εταιρείες της ΒΡ Ιυόποβηίε ΨΚ ϋΓηίΙθά, ΒΡ 
3ουΙΙΐθΓη Αίποβ (ρίγ) ϋπιίίθά, ΒυΓπιαό ΟβείΓοΙ ΑυεΐΓΒϋβ 
(ρίγ) ϋΓηίΙθά και ΒΡ ΟΝ (Τά3ίΐ3ηά) ϋπιίίθά, σύμφωνα με 
την από 1.4.2004 Σύμβαση Αγοραπωλησίας. 

Η απόφαση εκδόθηκετην 1η Ιουλίου 2004. 

Η απόφαση να δημοσιευθεί στην Εφημερίδα της Κυ- 
βερνήσεως, σύμφωνα με το άρθρο 23 παρ. 7 του Κανονι¬ 
σμού Λειτουργίας και Διαχείρισης της Επιτροπής Αντα¬ 
γωνισμού (ΦΕΚ361/Β/4.4.2001). 

Αθήνα, 24 Σεπτεμβρίου 2004 
Ο Πρόεδρος 

ΣΠΥΡΙΔΩΝ ΖΗΣΙΜΟΠΟΥΛΟΣ 
-♦- 

( 2 ) 

Η από 2.7.2004 προηγούμενη γνωστοποίηση συγκέντρω¬ 
σης, σύμφωνα με το άρθρο 4βτου Ν. 703/1977, όπως 
ισχύει, των Εταιρειών ΧΑΛΥΒΟΥΡΓΙΑ ΘΕΣΣΑΛΙΑΣ 
ΑΝΩΝΥΜΟΣ ΣΙΔΗΡΟΒΙΟΜΗΧΑΝΙΚΗ ΚΑΙ ΕΜΠΟΡΙΚΗ 
ΕΤΑΙΡΙΑ και ΕΛΛΗΝΙΚΗ ΧΑΛΥΒΟΥΡΓΙΑ ΑΝΩΝΥΜΟΣ 
ΕΤΑΙΡΙΑ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

(ΑΠΟΦΑΣΗ 1 ΑΡΙΘΜ. 269/ΐν/2004) 

Συνεδρίασε στην αίθουσα Συνεδριάσεων του 1ου ορό¬ 
φου, του κτιρίου των Γ ραφείων της (Κότσικα ΙΑ & Πατη¬ 
σίων), την 10η Αυγούστου 2004, ημέρα Τρίτη και ώρα 
13:30 με την εξής σύνθεση: 

Πρόεδρος: Σπυρίδων Ζησιμόπουλος 
Μέλη: Νικόλαος Γεράσιμος, 

Αντώνιος Μέγγουλης, κωλυομένου του τακτικού 
Κωνσταντίνου Ηλιόπουλου, 

Λεωνίδας Νικολούζος, 

Γ εώργιος Τ ριανταφυλλάκης και 
Χαρίσιος Ταγαράς. 

Γραμματέας: Αικατερίνη Τριβέλη, κωλυομένης της τακτι¬ 
κής Αλεξάνδρας-Μαρίας Ταραμπίκου. 

Θέμα της Συνεδριάσεως ήταν: η με αρ. πρωτ 3401/ 
2.7.2004 προηγούμενη γνωστοποίηση, σύμφωνα με το 
άρθρο 4βτου Ν. 703/1977, όπως ισχύει, των εταιρειών ΧΑ¬ 
ΛΥΒΟΥΡΓΙΑ ΘΕΣΣΑΛΙΑΣ ΑΝΩΝΥΜΟΣ ΣΙΔΗΡΟΒΙΟΜΗΧΑ- 


1 Από την παρούσα απόφαση έχουν παραλειφθεί, σύμφωνα με το άρθρο 23 παρ.7 του Κανονισμού Λειτουργίας και Διαχείρισης της Επιτροπής Αντα¬ 
γωνισμού (ΦΕΚ 361/Β'/4.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη θέση των στοιχείων που έχουν πα- 
ραλειφθεί υπάρχει η ένδειξη [. ..]. Όπου ήταν δυνατό τα στοιχεία που παραλείφθηκαν αντικαταστάθηκαν με ενδεικτικά ποσά και αριθμούς ή με γενικές 
περιγραφές (εντός [...]). 

ΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ και ΔΟΜΙΚΑ ΠΛΕΓΜΑΤΑ 
ΑΝΩΝΥΜΗ ΕΤΑΙΡΙΑ για την απόκτηση του 80,9514% του 
μετοχικού κεφαλαίου και ως εκ τούτου και του αποκλει¬ 
στικού ελέγχου της εταιρείας ΕΛΛΗΝΙΚΗ ΧΑΛΥΒΟΥΡΓΙΑ 
ΑΝΩΝΥΜΟΣ ΕΤΑΙΡΙΑ. 

Στη συνεδρίαση παρέστησαν: οι γνωστοποιούσες εται¬ 
ρείες ΧΑΛΥΒΟΥΡΓΙΑ ΘΕΣΣΑΛΙΑΣ ΑΝΩΝΥΜΟΣ ΣΙΔΗΡΟ¬ 
ΒΙΟΜΗΧΑΝΙΑ ΚΑΙ ΕΜΠΟΡΙΚΗ ΕΤΑΙΡΙΑ και ΔΟΜΙΚΑ 
ΠΛΕΓΜΑΤΑ ΑΝΩΝΥΜΗ ΕΤΑΙΡΙΑ μετά των νομίμων εκ¬ 
προσώπων της, Νικολάου Μάνεση, Ιωάννη Μάνεση και 
Γεωργίου Μάνεση και των πληρεξουσίων δικηγόρων της 
Αναστασίας Σ. Δρίτσα και Αγγελικής Π. Κανελλοπούλου. 

Στην αρχή της συζητήσεως τον λόγο έλαβε η Γ ενική Ει- 
σηγήτρια Σοφία Καμπερίδου, η οποία ανέπτυξε τη γρα¬ 
πτή εισήγηση της Γραμματείας και κατέληξε προτείνο- 
ντας: τη μη απαγόρευση της από 2.7.2004 γνωστοποιη- 
θείσας συγκέντρωσης των Εταιρειών «ΧΑΛΥΒΟΥΡΓΙΑ 
ΘΕΣΣΑΛΙΑΣ ΑΝΩΝΥΜΟΣ ΣΙΔΗΡΟ ΒΙΟΜΗΧΑΝΙΚΗ ΚΑΙ 
ΕΜΠΟΡΙΚΗ ΕΤΑΙΡΕΙΑ», «ΔΟΜΙΚΑ ΠΛΕΓΜΑΤΑ ΑΝΩΝΥΜΗ 
ΕΤΑΙΡΕΙΑ» και «ΕΛΛΗΝΙΚΗ ΧΑΛΥΒΟΥΡΓΙΑ ΑΝΩΝΥΜΟΣ 
ΕΤΑΙΡΕΙΑ» δεδομένου ότι δεν αναμένεται να περιορίσει 
σημαντικά τον ανταγωνισμό στις επιμέρους σχετικές αγο¬ 
ρές τις οποίες αφορά. 

Στη συνέχεια, το λόγο έλαβαν οι ως άνω πληρεξούσιοι 
δικηγόροι και οι εκπρόσωποι των ενδιαφερομένων εται¬ 
ρειών, οι οποίοι ανέπτυξαν τις απόψεις τους και απάντη¬ 
σαν σε ερωτήσεις που τους υπέβαλαν ο Πρόεδρος και τα 
Μέλη της Επιτροπής και ζήτησαν την έγκριση της συγκέ¬ 
ντρωσης. 

Κατόπιν αφού απεχώρησαν οι ενδιαφερόμενες εταιρεί¬ 
ες, η Επιτροπή Ανταγωνισμού διασκέφτηκε και αφού έλα¬ 
βε υπόψη τα στοιχεία του σχετικού φακέλου, την εισήγη¬ 
ση της Γ ραμματείας και τις απόψεις που διετύπωσαν, 
προφορικώς, οι ενδιαφερόμενες εταιρείες και την ενώ¬ 
πιον της εν γένει συζήτηση της υποθέσεως, 

ΣΚΕΦΘΗΚΕΩΣΕΞΗΣ: 

I. Στις 2.7.2004 οι εταιρίες ΧΑΛΥΒΟΥΡΓΙΑ ΘΕΣΣΑΛΙΑΣ 
ΑΝΩΝΥΜΟΣ ΣΙΔΗΡΟ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ 
ΕΤΑΙΡΙΑ (εφεξής X. ΘΕΣΣΑΛΙΑΣ ή Αγοράστρια Α) και ΔΟ¬ 
ΜΙΚΑ ΠΛΕΓΜΑΤΑ ΑΝΩΝΥΜΗ ΕΤΑΙΡΙΑ (εφεξής Δ. ΠΛΕΓ¬ 
ΜΑΤΑ ή Αγοράστρια Β) γνωστοποίησαν σύμφωνα με το 
άρθρο 4β Ν. 703/1977, όπως ισχύει, την απόκτηση του 
80,9514%του μετοχικού κεφαλαίου και ως εκτούτουτου 
αποκλειστικού ελέγχου της εταιρίας ΕΛΛΗΝΙΚΗ ΧΑΛΥ¬ 
ΒΟΥΡΓΙΑ ΑΝΩΝΥΜΟΣ ΕΤΑΙΡΙΑ (εφεξής Ε. ΧΑΛΥΒΟΥΡΓΙΑ 
ή εξαγοραζομένη). 

ΙΙα. Ειδικότερα, δυνάμει του από 21.6.2004 προσυμφώ¬ 
νου αγοράς μετοχών που υπεγράφη μεταξύ αφενός των 
κυπριακών εταιριών ΚΕΙΜΙδΙδΤΒΑϋΙΝΘ ΕΙΜΙΤΕϋ (εφεξής 
Πωλήτρια Α) και ΡΕΤΕΟΗΕ ΤΡΑΩΙΝΟ ΕΙΜΙΤΕϋ (εφεξής 
Πωλήτρια Β), αφετέρου της X. ΘΕΣΣΑΛΙΑΣ και εκ τρίτου 
της ΑΕΡΗΑ ΤΡΑΠΕΖΑΣ Α.Ε., η X. ΘΕΣΣΑΛΙΑΣ και η συγγε¬ 
νής αυτής εταιρία Δ. ΠΛΕΓΜΑΤΑ θα αποκτήσουν από κοι¬ 
νού 1.416.650 μετοχές, ήτοι ποσοστό 80,9514% του με¬ 
τοχικού κεφαλαίου της Ε. ΧΑΛΥΒΟΥΡΓΙΑ, το οποίο σήμε¬ 
ρα κατέχουν άμεσα και έμμεσα (μέσω πλήρως 
ελεγχομένων θυγατρικών εταιριών τους) οι προαναφερ- 
θείσες κυπριακές εταιρίες, έτσι ώστε οι X. ΘΕΣΣΑΛΙΑΣ και 
Δ. ΠΛΕΓΜΑΤΑ να αποκτήσουν τον αποκλειστικό έλεγχο 
της εξαγοραζομένης εταιρίας. 

ΙΙβ. Η υπογραφή του οριστικού συμφωνητικού θα πραγ¬ 
ματοποιηθεί εντός είκοσι εργασίμων ημερών από τη λήψη 
της θετικής απόφασης της Επιτροπής Ανταγωνισμού. Η 


συμφωνηθείσα προκαταβολή κατατέθηκε από τις αγορά- 
στριες εταιρίες σε ειδικό λογαριασμό των πωλητριών 
στην ΑΕΡΗΑ ΤΡΑΠΕΖΑ, με ανέκκλητη εντολή δέσμευσης 
του ποσού μέχρι υπογραφής του οριστικού συμφωνητι¬ 
κού. 

ΙΙγ. Οι πωλήτριες Εταιρείες αναλαμβάνουν έναντι των 
εξαγοραζουσών εταιριών: (ί) υποχρέωση μη ανταγωνι¬ 
σμού (αμέσως ή εμμέσως με τη συμμετοχή σε ανταγωνι¬ 
στικές επιχειρήσεις καθώς και με την απόσπαση προμη¬ 
θευτών και πελατών), (ϋ) υποχρέωση μη προσέλκυσης 
προσωπικού και (ϋί) υποχρέωση εμπιστευτικότητας. 

ΙΙΙα. Η X. ΘΕΣΣΑΛΙΑΣ ιδρύθηκετο 1963 με την επωνυμία 
(μέχρι το 1974) ΧΑΛΥΒΟΥΡΓΙΑ ΒΟΛΟΥ. Αποτελεί μία από 
τις τέσσερις πλήρως καθετοποιημένες επιχειρήσεις πα¬ 
ραγωγής χάλυβα οπλισμού σκυροδέματος στην Ελλάδα 
και συγκαταλέγεται μεταξύ των 50 μεγαλυτέρων βιομη¬ 
χανιών της χώρας. Καταστατικό σκοπό της αποτελεί η εκ¬ 
μετάλλευση εργοστασίων παραγωγής σιδήρου πάσης 
μορφής και προϊόντων σιδήρου, η εμπορία αυτών ως και 
η εμπορία, η εισαγωγή και η εξαγωγή προϊόντων σιδήρου 
και πρώτων υλών, η διάλυση πλοίων, η επέκταση των υφι¬ 
σταμένων εργοστασίων και η ενέργεια πάσης συναφούς 
επιχειρήσεως. Η εταιρία διαθέτει δύο ιδιόκτητα εργοστά¬ 
σια, ένα χαλυβουργείο και ένα ελασματουργείο στην πε¬ 
ριοχή του Βόλου. Τηνπενταετία 1997-2002πραγματοποί¬ 
ησε επενδύσεις αυτοματοποίησης της παραγωγικής της 
διαδικασίας ύψους άνω των 55 εκατ. €. Η εταιρία διαθέτει 
δίκτυο πωλήσεων με αντιπροσώπους σε όλη τη χώρα, ενώ 
συνεργάζεται απευθείας με τους μεγάλους πελάτες, κυ¬ 
ρίως μεγάλες κατασκευαστικές εταιρίες και έχει διαθέσει 
τα προϊόντα της για τα μεγαλύτερα έργα της χώρας 
(Εγνατία οδός, ΜΕΤΡΟ, Αεροδρόμιο «Ελευθέριος Βενιζέ- 
λος», Γέφυρα Ρίου - Αντιρρίου κλπ). Δεν συμμετέχει σε 
άλλες επιχειρήσεις, ο δε κύκλος εργασιών της το 2003 
ανερχόταν παγκοσμίως σε 118.504.190,03 € και στην ελ¬ 
ληνική αγορά σε [...] €. 

ΙΙΙβ. Η Δ. ΠΛΕΓΜΑΤΑ έχει ως καταστατικό σκοπότηςτην 
επεξεργασία και εμπορία χάλυβα, προϊόντων χάλυβα και 
κάθε τύπου μετάλλου. Διαθέτει ιδιόκτητο εργοστάσιο 
στον Βόλο και ένα υποκατάστημα (αποθήκη - διανομή 
προϊόντων) στα Οινόφυτα Βοιωτίας. 

Η Δ. ΠΛΕΓΜΑΤΑ προμηθεύεται πρώτη ύλη (χονδρό- 
συρμα και σίδηρο δ500ε διατομών από Φ8 έως Φ12 σε 
κουλούρες) για την παραγωγή των προϊόντων της, κυ¬ 
ρίως από το ελασματουργείο της X. ΘΕΣΣΑΛΙΑΣ. Συ¬ 
μπληρωματικά και εφόσον οι συνθήκες το επιτρέπουν 
(διαθεσιμότητα προϊόντος, τιμή κλπ.) προβαίνει και σε 
εισαγωγές χονδροσύρματος από χαλυβουργίες του 
εξωτερικού. Η εταιρεία διαθέτει ένα ευρύ δίκτυο πωλή¬ 
σεων σε όλη τη χώρα με αντιπροσώπους και πωλητές. 
Συνεργάζεται απευθείας με τις μεγαλύτερες κατασκευ¬ 
αστικές εταιρίες και τις αποθήκες οικοδομικών υλικών 
(μάνδρες). Η Δ. ΠΛΕΓΜΑΤΑ δεν συμμετέχει σε άλλες 
Εταιρείες, ο δε κύκλος εργασιών της κατά το 2003 ανερ¬ 
χόταν παγκοσμίως σε 28.894.206,84 € και στην ελληνική 
αγορά σε [...] €. 

ΙΙΙγ. Η Ε. ΧΑΛΥΒΟΥΡΓΙΑ ιδρύθηκετο 1938 και καταστα¬ 
τικό της σκοπό αποτελεί η τήξη και επεξεργασία του σι¬ 
δήρου σε όλες τις μορφές, καθώς και η τήξη, επεξεργα¬ 
σία και εν γένει εμπορία λοιπών μετάλλων. Διαθέτει ιδιό¬ 
κτητο εργοστάσιο (χαλυβουργείο-ελασματουργείο και 
μονάδα παραγωγής δομικών πλεγμάτων) στην Παραλία 



18956 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ασπροπύργου, στο οποίο παράγει χάλυβες οπλισμού 
σκυροδέματος, δομικό πλέγμα και προκατασκευασμένο 
μανδύα οπλισμού σκυροδέματος (ή πλέγμα κολώνας). Οι 
κυπριακές εταιρίες ΚϋΜΙδΙδ ΤΒΑϋΙΝΟ ΙΙΜΙΤΕϋ και 
ΡΕΤΕΘΗ Ε ΤΒΑϋΙ Ν Ο Ι_ΙΜ ΙΤΕϋ κατέχουν άμεσα και έμμεσα 
το 80,9514% του μετοχικού κεφαλαίου (μ.κ.) της εταιρίας, 
η Εθνική Τράπεζα το 9,9% και ιδιώτες μέτοχοι το υπόλοι¬ 
πο ποσοστό. 

Η εταιρία κατέλαβε σύμφωνα με στοιχεία της ΙΟΑΡ 
ΘΑΤΑ ΒΑΝΚτην 9η θέση ανάμεσα στις 15 μεγαλύτερες 
εταιρίες του κλάδου μεταλλουργικών προϊόντων, βάσει 
του συνόλου του ενεργητικού της το 2002 ενώ, ο κύκλος 
εργασιών της το έτος 2003 ανερχόταν σε [άνω των 100 
εκατ.]€. 

Ι\/α. Σχετική αγορά στην κρινόμενη υπόθεση, περιλαμ- 
βάνουσα το σύνολο των προϊόντων που θεωρούνται από 
τον καταναλωτή εναλλάξιμα ή δυνάμενα να υποκαταστα¬ 
θούν μεταξύ τους λόγω των χαρακτηριστικών τους, της 
τιμής τους και της σκοπούμενης χρήσης τους, αποτελεί η 
αγορά των ελατών επιμήκων προϊόντων χάλυβα, η οποία 
περιλαμβάνει το σύνολο των προϊόντων που παράγονται 
από την πρωτογενή και δευτερογενή επεξεργασία του 
χάλυβα, και των οποίων η χρήση περιορίζεται στα λεγά¬ 
μενα «έργα πολιτικού μηχανικού». Στα επιμήκη προϊόντα 
χάλυβα περιλαμβάνονται α) ο χάλυβας οπλισμού σκυρο¬ 
δέματος, β) το χονδρόσυρμα, γ) το δομικό πλέγμα, δ) ο 
μορφοσίδερος και ο μανδύας (πλέγμα κολώνας). 

Η εξαγοραζομένη εταιρία Ε. ΧΑΛΥΒΟΥΡΓΙΑ δραστηριο¬ 
ποιείται στην παραγωγή αποκλειστικά χάλυβα οπλισμού 
σκυροδέματος, χονδροσύρματος για την παραγωγή από 
την ίδια δομικού πλέγματος και προκατασκευασμένου 
μανδύα. Η εξαγοράζουσα X. ΘΕΣΣΑΛΙΑΣ δραστηριοποι¬ 
είται μόνο στην παραγωγή χάλυβα οπλισμού σκυροδέμα¬ 
τος και χονδροσύρματος, το οποίο προωθείται αποκλει¬ 
στικά στην δεύτερη εξαγοράζουσα Δ. ΠΛΕΓΜΑΤΑ για την 
παραγωγή των προϊόντων της, του δομικού πλέγματος 
και του προκατασκευασμένου μανδύα. Κατά δήλωση των 
μερών, οι ανωτέρω εταιρίες δεν παράγουν ούτε εμπο¬ 
ρεύονται οποιαδήποτε άλλο προϊόν χάλυβα, όπως μορ¬ 
φοσίδερο ή άλλα προϊόντα χονδροσύρματος, όπως συρ- 
ματουργικά προϊόντα ή σωλήνες. 

ΐνβ. Τα ελατά επιμήκη προϊόντα χάλυβα (χάλυβας οπλι¬ 
σμού σκυροδέματος, χονδρόσυρμα, δομικό πλέγμα και 
μανδύας οπλισμού) παράγονται από την τήξη παλαιοσι- 
δήρουεντόςτωνηλεκτροκαμίνωντωνχαλυβουργείων,τη 
διαμόρφωση του προκύπτοντος ρευστού χάλυβα (συνε¬ 
χής χύτευση) και την περαιτέρω (πρωτογενή) επεξεργα¬ 
σία στα ελασματουργεία (αναπύρωση και έλαση) των πρι¬ 
σμάτων χάλυβα (μπιγγέττες). Από τη δευτερογενή επε¬ 
ξεργασία του χονδροσύρματος παράγεται το δομικό 
πλέγμα, ενώ από τη δευτερογενή επεξεργασία του χον¬ 
δροσύρματος σε συνδυασμό μετο χάλυβα οπλισμού σκυ¬ 
ροδέματος παράγεται ο προκατασκευασμένος μανδύας 
οπλισμού σκυροδέματος (ή πλέγμα κολώνας). Τα επιμή¬ 
κη προϊόντα χάλυβα χρησιμοποιούνται στην ανέγερση 
κτιρίων και στην κατασκευή των λοιπών έργων πολιτικού 
μηχανικού. Από τα προϊόντα αυτά, οι χάλυβες οπλισμού, 
το χονδρόσυρμα, το δομικό πλέγμα και ο μανδύας οπλι¬ 
σμού χρησιμοποιούνται κατά την ανέγερση των οικοδο¬ 
μημάτων για την ενίσχυση του σκυροδέματος. Τα υπόλοι¬ 
πα προϊόντα προορίζονται για άλλες χρήσεις. Κατά τις 
γνωστοποιούσες δε το σύνολο σχεδόν της παραγωγής 
μπιγιεττών και χονδροσύρματος από τις συμμετέχουσες 


εταιρίες χρησιμοποιείται για περαιτέρω επεξεργασία από 
τις ίδιες και όχι προς εμπορία. 

ΐνγ. Τα επιμέρους επιμήκη προϊόντα χάλυβα, ήτοιοι χά¬ 
λυβες οπλισμού σκυροδέματος, το χονδρόσυρμα και τα 
από αυτά παραγόμενα δομικό πλέγμα και μανδύας οπλι¬ 
σμού είναι μεταξύ τους προϊόντα εναλλάξιμα στις οικο¬ 
δομικές εργασίες. Ειδικότερα, όλα τα ως άνω προϊόντα 
στοχεύουν στην αντισεισμική ενίσχυση του σκυροδέμα¬ 
τος, ήτοι τον λεγόμενο οπλισμό του μπετόν. Περαιτέρω, 
όλα αυτάτα προϊόντα έχουντην ίδια σύσταση καθώς προ¬ 
έρχονται από την ίδια πρώτη ύλη (τον χάλυβα σε μορφή 
μπιγιέττας). Η (πρωτογενής και δευτερογενής) επεξερ¬ 
γασία του χάλυβα για την παραγωγή των εν λόγω προϊό¬ 
ντων δεν συνίσταται στην αλλαγή της σύστασης του χά¬ 
λυβα, αλλά αποκλειστικά στη μορφοποίησή του για διά¬ 
φορες χρήσεις. Το δομικό πλέγμα και ο μανδύας 
οπλισμού (πλέγμα κολώνας) που προέρχονται από τη 
δευτερογενή επεξεργασία αποτελούν μορφοποιήσεις 
του χάλυβα οπλισμού και του χονδροσύρματος, που εξυ¬ 
πηρετούν με καλύτερο (ταχύτερο) τρόπο ειδικές χρήσεις. 

ίνδ. Από πλευράς σκοπούμενης χρήσης, το δομικό 
πλέγμα είναι εναλλάξιμο μετο χονδρόσυρμα και το χάλυ¬ 
βα οπλισμού καθώς για την ενίσχυση των δαπέδων. Αντί 
για ήδη μορφοποιημένο δομικό πλέγμα είναι δυνατόν να 
χρησιμοποιηθεί χάλυβας οπλισμού ή/και χονδρόσυρμα 
τα οποία να κοπούν, συγκολληθούν και τοποθετηθούν 
στα δάπεδα σε μορφή σχάρας, επιτελώντας ακριβώς τον 
ίδιο σκοπό με το δομικό πλέγμα. Ομοίως, ο μανδύας 
οπλισμού σκυροδέματος (πλέγμα κολώνας) είναι εναλλά- 
ξιμος με το χάλυβα οπλισμού και το χονδρόσυρμα, καθώς 
για την ενίσχυση των κολωνών και των δοκών, αντί για ήδη 
μορφοποιημένο μανδύα, είναι δυνατόν να χρησιμοποιη¬ 
θούν χάλυβες οπλισμού ή/και χονδρόσυρμα τα οποία να 
κοπούν, τυλιχθούν και τοποθετηθούν γύρω από τις κολώ- 
νες και τις δοκούς για τη συγκράτησή τους, όπως ακρι¬ 
βώς ο μανδύας. Η χρήση χάλυβα οπλισμού και χονδρο¬ 
σύρματος, αντί για ήδη μορφοποιημένο μανδύα είναι συ¬ 
νηθισμένη στις μικρότερες κατασκευές, όπου η ταχύτητα 
ολοκλήρωσης του οικοδομικού έργου δεν είναι ο πρω¬ 
ταρχικός παράγοντας. Είναι χαρακτηριστικό ότι στο εξω¬ 
τερικό η χρήση του ήδη μορφοποιημένου μανδύα είναι 
περιορισμένη. Η ως άνω εναλλαξιμότητα τόσο του δομι¬ 
κού πλέγματος όσο και του μανδύα οπλισμού μετο χάλυ¬ 
βα οπλισμού και το χονδρόσυρμα ενισχύεται και από το 
γεγονός ότι οι σχετικοί οικοδομικοί κανονισμοί (Αντισει¬ 
σμικός Κανονισμός και Γ ενικός Οικοδομικός Κανονισμός) 
δεν προβλέπουν τη χρήση σωρευτικά όλων των ως άνω 
προϊόντων χάλυβα για την ενίσχυση του σκυροδέματος 
των οικοδομών, ούτε επιβάλλουν τη χρήση οποιουδήπο- 
τε από αυτά, αλλά επιβάλλουν και προσδιορίζουν την ποι¬ 
ότητα (σύσταση) του χρησιμοποιουμένου χάλυβα και όχι 
τη μορφή αυτού. 

ΐνε. Η αγορά των επιμήκων προϊόντων χάλυβα καλύπτει 
το σύνολο της ελληνικής επικράτειας. Γεωγραφικά, η 
αγορά των προϊόντων αυτών θεωρείται ως ενιαία (ηπει¬ 
ρωτική και νησιωτική Ελλάδα) αφού το κόστος μεταφο¬ 
ράς δεν είναι απαγορευτικό για τις επιχειρήσεις και τα 
προϊόντα χάλυβα αποτελούν προϊόντα με μεγάλες δυνα¬ 
τότητες αποθήκευσης. Τα εργοστάσια παραγωγής χάλυ¬ 
βα (χαλυβουργεία, ελασματουργεία και μονάδες παρα¬ 
γωγής πλεγμάτων) των εταιριών που δραστηριοποιού¬ 
νται στον κλάδο βρίσκονται σε διάφορα τμήματα της 
ελληνικής επικράτειας (Θεσσαλονίκη, Αλμυρός Βόλου, 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18957 


Βόλος, Ελευσίνα, Ασπρόπυργος), ενώ οι εν λόγω εταιρίες 
πραγματοποιούν πωλήσεις σε όλη την Ελλάδα και όχι μό¬ 
νο σε τοπικό επίπεδο. 

να. Κυριότεροι ανταγωνιστές των μερών στα επιμήκη 
προϊόντα, στην Ελληνική αγορά, είναι οι Εταιρίες α) ΧΑ- 
ΛΥΒΟΥΡΓΙΚΗ Α.Ε. (κατέχουσα την 5η θέση ανάμεσα στις 
15 μεγαλύτερες εταιρίες του κλάδου μεταλλουργικών 
προϊόντων, βάσει του συνόλου του ενεργητικού της το 
2002), ο κύκλος εργασιών του ομίλου της οποίας ανήλθε 
παγκοσμίωςτο 2002 σε 1,2 δισ. €, β) ΣΙΔΕΝΟΡ ΑΕτου ομί¬ 
λου ΒΙΟΧΑΛΚΟ (κατέχουσα την 3η θέση ανάμεσα στις 15 
μεγαλύτερες εταιρίες του κλάδου μεταλλουργικών προϊ¬ 
όντων βάσει του συνόλου του ενεργητικού της το 2002), 
ο κύκλος εργασιών της οποίας ανήλθε το 2003 σε 
375.031.861 € και γ) 50\/Ε1_Α.Ε. θυγατρική της ΣΙΔΕΝΟΡ, 
δραστηριοποιηθείσα στη σχετική αγορά από το έτος 
2000, ο κύκλος εργασιώντης οποίας το έτος 2003 ανήλθε 
σε 186.947.084 €. 

νβ. Τα μερίδια των επιχειρήσεων παραγωγής επιμήκων 
προϊόντων χάλυβα τα έτη 2001 και 2003 έχουν ως εξής: 


ΕΤΑΙΡΙΑ _2001_ 2003 

ΣΙΔΕΝΟΡ 51 % - 54% 38% - 38,5% 

ΒΟνΕί 17,5%-18% 

Ε. ΧΑΛΥΒΟΥΡΓΙΑ 15,5%-16,5% 14% 

X. ΘΕΣΣΑΛΙΑΣ+ 

Δ.ΠΛΕΓΜΑΤΑ 19,5% - 20,5% 18% 

ΧΑΛΥΒΟΥΡΓΙΚΗ 11 % -12% 11 % 


νγ. Όσον αφορά στο κόστος εισόδου, στη σχετική αγο¬ 
ρά των επιμήκων προϊόντων χάλυβα, ειδικά στην παρα¬ 
γωγή πλεγμάτων, η είσοδος νέων επιχειρήσεων είναι ιδι¬ 
αίτερα ευχερής. Οι παράγοντες που διευκολύνουντην εί¬ 
σοδο νέων επιχειρήσεων στην παραγωγή πλεγμάτων 
είναι: (ί) Το σχετικά χαμηλό κόστος απόκτησης του απα¬ 
ραίτητου μηχανολογικού εξοπλισμού, που κυμαίνεται 
από 200.000 € μέχρι 3.000.000 €, ανάλογα με τις δυνατό¬ 
τητες του μηχανολογικού εξοπλισμού, (ϋ) Η δυνατότητα 
λήψης χρηματοδότησης από τις Τράπεζες προς νέους 
βιοτέχνες μέσω του θεσμού του ίθαείηρ. (ίϋ) Η φθηνή 
πρώτη ύλη (χονδρόσυρμα ή/και χάλυβες) που εισάγεται 
σε μεγάλες ποσότητες από το εξωτερικό (Τουρκία, Ιτα¬ 
λία, Ρωσία, Πολωνία, Τσεχία) που επιτρέπει την κάλυψη 
των εξόδων μεταποίησης σε πλέγματα από τις εγχώριες 
βιοτεχνίες και την επίτευξη σεβαστού κέρδους. Επιπλέ¬ 
ον οι εγχώριες βιοτεχνίες διαθέτουν ανταγωνιστικό πλε¬ 
ονέκτημα, διότι στερούνται των υψηλών εξόδων που επι¬ 
βαρύνουν τις μεγάλες εταιρίες του κλάδου, (ίν) Τογεγο- 
νός ότι στο κέρδος μεταποίησης προστίθεται και το 
εμπορικό κέρδος των βιοτεχνιών από την εμπορία αυ¬ 
τούσιου του εισαγομένου φθηνού σιδήρου, που διατίθε¬ 
ται φθηνότερος στους Έλληνες βιοτέχνες εξαιτίας, με¬ 
ταξύ άλλων, καιτωνπρακτικών«άυπιρίπ 9 »των Ιταλών και 
Τούρκων εξαγωγέων. 

νδ. Τα τελευταία χρόνια παρατηρείται αύξηση των ει¬ 
σαγωγών σε πανευρωπαϊκό επίπεδο προϊόντων χάλυβα 
από την Τουρκία, την Κίνα και χώρες της πρώην Σοβιετι¬ 
κής Ένωσης. 

\/ε. Παρά το γεγονός ότι η εγχώρια παραγωγή προϊό¬ 
ντων χάλυβα παρουσιάζει αύξηση, η αβεβαιότητα για την 
πορεία του κλάδου μετά το 2004, είναι πιθανό να δημι¬ 
ουργήσει συνθήκες πίεσης για αναδιάρθρωση. Οι αντι¬ 
δράσεις σε διεθνές επίπεδο δεν μπορούν να προβλε- 


φθούν με βεβαιότητα, είναι όμως πιθανόν να λάβουν τελι¬ 
κά τη μορφή μεγαλύτερης συγκέντρωσης στον κλάδο, 
ενισχύοντας την τάση συγχωνεύσεων που επικρατεί τα 
τελευταία χρόνια στη διεθνή αγορά. 

\/Ια. Κατά το άρθρο 4παρ.2του Ν. 703/1977, όπως ισχύ¬ 
ει: «Συγκέντρωση πραγματοποιείται: α) όταν συγχωνεύο¬ 
νται με κάθε τρόπο δύο ή περισσότερες προηγουμένως 
ανεξάρτητες επιχειρήσεις και β) όταν ένα ή περισσότερα 
πρόσωπα που ελέγχουν ήδη τουλάχιστον μία ή περισσό¬ 
τερες επιχειρήσεις, αποκτούν άμεσα ή έμμεσα τον έλεγ¬ 
χο του συνόλου ή τμημάτων μιας ή περισσοτέρων άλλων 
επιχειρήσεων.» 

Η εξαγορά του 80,9514% του μετοχικού κεφαλαίου της 
Εταιρείας «ΕΛΛΗΝΙΚΗ ΧΑΛΥΒΟΥΡΓΙΑ ΑΝΩΝΥΜΟΣ ΕΤΑΙ¬ 
ΡΕΙΑ» από τις εταιρίες «ΧΑΛΥΒΟΥΡΓΙΑ ΘΕΣΣΑΛΙΑΣ ΑΝΩ¬ 
ΝΥΜΟΣ ΣΙΔΗΡΟΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙ¬ 
ΡΕΙΑ» και «ΔΟΜΙΚΑ ΠΛΕΓΜΑΤΑ ΑΝΩΝΥΜΗ ΕΤΑΙΡΕΙΑ», 
αποτελεί συγκέντρωση επιχειρήσεων κατά την έννοια του 
άρθρου 4παρ. 2 εδαφ. βτου Ν. 703/1977 όπως ισχύει, η 
οποία εμπίπτει στις σχετικές με τις συγκεντρώσεις ρυθμί¬ 
σεις του νόμου αυτού. 

νίβ. Κατά το άρθρο 4βπαρ. 1 του ιδίου νόμου «κάθε συ¬ 
γκέντρωση επιχειρήσεων πρέπει να γνωστοποιείται στην 
Επιτροπή Ανταγωνισμού μέσα σε δέκα (10) εργάσιμες 
ημέρες από τη σύναψη της συμφωνίας ή τη δημοσίευση 
της προσφοράς ή ανταλλαγής ή την απόκτηση συμμετο¬ 
χής που εξασφαλίζει τον έλεγχο της επιχείρησης, όταν α) 
με τη συγκέντρωση αποκτάται ή αυξάνεται το μερίδιο 
αγοράς των προϊόντων ή των υπηρεσιών που αφορά η συ¬ 
γκέντρωση, όπως αυτό ορίζεται στο άρθρο 4στ, που αντι¬ 
προσωπεύει στην ελληνική αγορά ή σε ένα σημαντικό, σε 
συνάρτηση με τα χαρακτηριστικά των προϊόντων ή των 
υπηρεσιών, τμήμα της, τουλάχιστον τριάντα πέντε τοις 
εκατό (35%) του συνολικού κύκλου εργασιών που πραγ¬ 
ματοποιείται με τα προϊόντα ή τις υπηρεσίες που θεω¬ 
ρούνται ομοειδή από τον καταναλωτή, λόγω των ιδιοτή¬ 
των, της τιμής τους και της χρήσης για την οποία προορί¬ 
ζονται ή β) ο συνολικός κύκλος εργασιών όλων των 
επιχειρήσεων που συμμετέχουν στη συγκέντρωση, κατά 
τα οριζόμενα στο άρθρο 4στ, ανέρχεται, στην εθνική αγο¬ 
ρά, τουλάχιστον σε εκατόν πενήντα εκατομμύρια 
(150.000.000) € και δύο τουλάχιστον από τις συμμετέ- 
χουσες επιχειρήσεις πραγματοποιούν, κάθε μία χωριστά, 
συνολικό κύκλο εργασιών άνω των δέκα πέντε εκατομμυ¬ 
ρίων (15.000.000) €». 

Η υπό κρίση συγκέντρωση υπόκειται υποχρεωτικά σε 
προηγούμενη γνωστοποίηση δεδομένου ότι πληρούνται 
και οι δύο από τις παραπάνω προϋποθέσεις που ορίζει ο 
νόμος. 

Η εν λόγω συγκέντρωση γνωστοποιήθηκε από τις εξα- 
γοράζουσες εταιρίες X. ΘΕΣΣΑΛΙΑΣ και Δ. ΠΛΕΓΜΑΤΑ 
εμπρόθεσμα στις 2.7.2004 , αφού το προσύμφωνο αγο¬ 
ράς μετοχών υπογράφηκε στις 21.6.2004. 

νίγ. Κατά το άρθρο 4ε του Ν. 703/1977, όπως ισχύει, 
απαγορεύεται η πραγματοποίηση συγκέντρωσης που 
υπάγεται στη διαδικασία προληπτικού ελέγχου μέχρι την 
έκδοση σχετικής απόφασης της Επιτροπής Ανταγωνι¬ 
σμού, ενώ σύμφωνα με το άρθρο 4γ παρ. 1, με απόφαση 
της Επιτροπής Ανταγωνισμού απαγορεύεται κάθε συγκέ¬ 
ντρωση επιχειρήσεων, που υπόκειται σε προηγούμενη 
γνωστοποίηση και η οποία μπορεί να περιορίσει σημαντι¬ 
κά τον ανταγωνισμό στην εθνική αγορά ή σε ένα σημαντι- 

κό σε συνάρτηση με τα χαρακτηριστικά των προϊόντων ή 
των υπηρεσιώντμήματης και ιδίως με τη δημιουργία ή ενί¬ 
σχυση δεσπόζουσας θέσης. Σχετικά δε με τη δυνατότητα 
της υπό κρίση συγκέντρωσης να επηρεάσει τον ανταγω¬ 
νισμό στις επιμέρους αγορές τις οποίες αφορά, συνεκτι- 
μώντας ότι: (ί) Τα εμπλεκόμενα στη συγκέντρωση μέρη 
κατέχουν από κοινού το 29,74% στην αγορά χάλυβα οπλι¬ 
σμού σκυροδέματος, ενώ οι εισαγωγές καλύπτουν το 
23,58% και εκ των ανταγωνιστών η εταιρία ΣΙΔΕΝΟΡ 
υπερβαίνει το 35%. (ϋ) Η θέση των μερών θα ενισχυθεί 
στις αγορές πλέγματος και μανδύα. Το μερίδιό τους, 
όμως, δεν υπολογίζεται να ξεπερνά το 50%, ενώ στην εν 
λόγω αγορά εισήλθε πρόσφατα μετά από σημαντική 
επένδυση, η ανταγωνίστρια εταιρία ΧΑΛΥΒΟΥΡΓΙΚΗ, η 
οποία ήδη ξεκίνησε δοκιμαστική παραγωγή, (ίϋ) Η είσο¬ 
δος επιχειρήσεων στην αγορά πλέγματος είναι ευχερής, 
(ίν) Οι εγχώριες ανταγωνίστριες εταιρίες διαθέτουν ση¬ 
μαντική οικονομική ισχύ και παραγωγική δυναμικότητα, 
ενώ σημαντικός ανταγωνισμός προέρχεται και από τις 
ολοένα αυξανόμενες εισαγωγές από Τουρκία και Ιταλία, 
αλλά και από άλλες χώρες της Ανατολικής Ευρώπης και 
της Άπω Ανατολής, (ν) Οι μεγάλοι πελάτες των μερών δια¬ 
θέτουν σημαντική διαπραγματευτική δύναμη λόγω της οι¬ 
κονομικής τους ισχύος και της δυνατότητας να πραγμα¬ 
τοποιούν και εισαγωγές, (νί) Η ζήτηση από την οικοδομι¬ 
κή δραστηριότητα στην Ελλάδα, αλλά και από τα μεγάλα 
έργα (οδοποιίας κλπ), η οποία παρουσίασε έξαρση τα τε¬ 
λευταία χρόνια και λόγω της προετοιμασίας για τους Ολυ¬ 
μπιακούς Αγώνες, δεν προβλέπεται να παρουσιάσει ύφε¬ 
ση στο εγγύς μέλλον, (νϋ) Τα μέρη δηλώνουν ότι η σκο- 
πούμενη συγκέντρωση πραγματοποιείται προκειμένου 
να αντεπεξέλθουν στον εντεινόμενο εγχώριο αλλά και "ει- 
σαγόμενο" ανταγωνισμό, καθώς στοχεύει στην μεγέθυν¬ 
ση των παραγωγικών εγκαταστάσεων για την επίτευξη οι¬ 
κονομιών κλίμακας που θα οδηγήσει στην επαύξηση του 
φάσματος των προϊόντων όσο και στην παραγωγή φθη¬ 
νότερων προϊόντων για τους Έλληνες καταναλωτές, δή¬ 
λωση που θεωρείται ως ακριβής, η Επιτροπή Ανταγωνι¬ 
σμού θεωρεί ότι η υπό κρίση συγκέντρωση δεν αναμένε¬ 
ται να περιορίσει σημαντικά τον ανταγωνισμό στις επί 
μέρους σχετικές αγορές που αφορά. 

VII. Κατά το άρθρο 9 του από 21.6.2004 Προσυμφώνου 
Αγοράς Μετοχών, οι Πωλήτριες αναλαμβάνουν έναντι 


των Εξαγοραζουσών εταιριών: (ί) υποχρέωση μη ανταγω¬ 
νισμού (αμέσως και εμμέσως με τη συμμετοχή σε αντα¬ 
γωνιστικές επιχειρήσεις καθώς και με την απόσπαση προ¬ 
μηθευτών και πελατών), (ϋ) υποχρέωση μη προσέλκυσης 
προσωπικού και (ίϋ) υποχρέωση εμπιστευτικότητας. 

Στην Ανακοίνωση 2001/0 188/03 της Ευρωπαϊκής Επι¬ 
τροπής σχετικά με τους περιορισμούς που συνδέονται 
άμεσα και είναι αναγκαίοι για τις συγκεντρώσεις (κεφ.ΙΙΙ: 
αρχές που εφαρμόζονται στις συνήθεις ρήτρες σε περί¬ 
πτωση εξαγοράς επιχείρησης) αναφέρεται ότι οι υποχρε¬ 
ώσεις μη άσκησης ανταγωνισμού που επιβάλλονται στον 
πωλητή κατά τη μεταβίβαση μιας επιχείρησης ή τμήματός 
της μπορούν να είναι αναγκαίες για την πραγματοποίηση 
της συγκέντρωσης και να συνδέονται άμεσα με αυτήν. Για 
να μπορέσει να επωφεληθεί πλήρως από την αξία των με¬ 
ταβιβαζόμενων περιουσιακών στοιχείων, ο αγοραστής 
πρέπει να απολαύει κάποιας προστασίας από τον αντα¬ 
γωνισμό του πωλητή, η οποία θα του επιτρέπει να εξα¬ 
σφαλίσει την αφοσίωση της πελατείας και να αφομοιώσει 
και να αξιοποιήσει την αποκτώμενη τεχνογνωσία. Οι δε 
ανωτέρω όροι συνδέονται άμεσα με το αντικείμενο της 
συγκέντρωσης και είναι αναγκαίοι για την υλοποίησή της. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφαίνεται ότι δεν συντρέχει νόμιμος λόγος απαγό¬ 
ρευσης της από 2.7.2004 γνωστοποιηθείσας, κατά το άρ¬ 
θρο 4β του Ν. 703/1977, όπως ισχύει, συγκέντρωσης επι¬ 
χειρήσεων που πραγματοποιείται με την από κοινού από¬ 
κτηση του 80,9514 % του μετοχικού κεφαλαίου και ως εκ 
τούτου του αποκλειστικού ελέγχου της εταιρίας ΕΛΛΗΝΙ¬ 
ΚΗ ΧΑΛΥΒΟΥΡΓΙΑ ΑΝΩΝΥΜΟΣ ΕΤΑΙΡΕΙΑ απότις εταιρεί¬ 
ες ΧΑΛΥΒΟΥΡΓΙΑ ΘΕΣΣΑΛΙΑΣ ΑΝΩΝΥΜΟΣ ΣΙΔΗΡΟΒΙΟ¬ 
ΜΗΧΑΝΙΑ ΚΑΙ ΕΜΠΟΡΙΚΗ ΕΤΑΙΡΙΑ και ΔΟΜΙΚΑ ΠΛΕΓ¬ 
ΜΑΤΑ ΑΝΩΝΥΜΗ ΕΤΑΙΡΕΙΑ. 

Η απόφαση εκδόθηκετην 11η Αυγούστου 2004. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Σεπτεμβρίου 2004 
Ο Πρόεδρος 

ΣΠΥΡΙΔΩΝ ΖΗΣΙΜΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




